ORI จัดแคมเปญใหญ่ “ออริจิ้น Ready To Move”
ORI จัดแคมเปญใหญ่ “ออริจิ้น Ready To Move” มอบรางวัล “รถยนต์” และของรางวัลอีกมากมายแก่ผู้โชคดี
2 ก.ค. 2564

บริษัท ออริจิ้น พร็อพเพอร์ตี้ จำกัด (มหาชน) หรือ ORI โดย อภิสิทธิ์ สุนทรชูเกียรติ ประธานเจ้าหน้าที่บริหารร่วม บริษัท ออริจิ้น คอนโดมิเนียม จำกัด มอบรางวัลรถยนต์ให้แก่ลูกค้าผู้โชคดี จากแคมเปญร้อนแรงแห่งปี “ออริจิ้น Ready To Move” โดยผู้ที่ได้รับรางวัลที่ 1 รถยนต์ Toyota Corolla Cross Hybrid Premium มูลค่า 1,089,000 บาท ได้แก่ สุพรรษา แสงลี และรางวัลที่ 2 รถยนต์ Toyota New Yaris Entry มูลค่า 549,000 บาท ได้แก่ มนัชฌา  รักษมาตา
นอกจากนี้ ยังมอบรางวัลให้ลูกค้าผู้โชคดีรางวัลอื่นๆ อีกมากมาย รวมมูลค่ารางวัลกว่า 1.8 ล้านบาท  โดยมีคณะผู้บริหารมาร่วมจับรางวัล ณ สำนักงาน บริษัท พรีโม เซอร์วิส โซลูชั่น จำกัด เมื่อเร็วๆ นี้
สำหรับแคมเปญ “ออริจิ้น Ready To Move” จัดขึ้นเพื่อแทนคำขอบคุณลูกค้าที่ให้ความไว้วางใจเลือกซื้อที่อยู่อาศัยของ ออริจิ้น พร็อพเพอร์ตี้ ด้วยการมอบโชคให้กับลูกค้าที่จองทำสัญญาและโอนกรรมสิทธิ์ โครงการคอนโดมิเนียมและบ้านพร้อมอยู่ ทุกแบรนด์ในเครือออริจิ้น อาทิ แบรนด์ เคนซิงตัน, นอตติ้ง ฮิลล์, ไนท์บริดจ์, พาร์ค ออริจิ้น , ดิ ออริจิ้น, บริทาเนีย ฯลฯ ที่เข้าร่วมแคมเปญ ตั้งแต่วันที่ 13 พฤศจิกายน 2563 ถึงวันที่ 31 พฤษภาคม 2564 ที่ผ่านมา